Определение на Съда (десети състав) от 6 юни 2023 г. — Rozhlas a televízia Slovenska/CJ
(Дело C‑669/22)
„Преюдициално запитване — Член 53, параграф 2 и член 94 от Процедурния правилник на Съда — Директива 93/13/ЕИО — Неравноправни клаузи в потребителските договори — Приложно поле — Посочване на причините, поради които е необходимо Съдът да тълкува някои разпоредби от правото на Съюза, както и на връзката между тези разпоредби и приложимото национално законодателство — Недостатъчни сведения — Явна недопустимост“
Преюдициални въпроси — Допустимост — Въпроси, поставени без достатъчно сведения за причините, поради които е необходим отговор на преюдициалните въпроси — Липса на връзка между спора в главното производство и разпоредбата от правото на Съюза, посочена в преюдициалните въпроси — Явна недопустимост
(член 267 ДФЕС; член 23 от Статута на Съда; член 53, параграф 2 и член 94, буква в) от Процедурния правилник на Съда)
(вж. т. 18—24, 29—32 и диспозитива)
Диспозитив
Преюдициалното запитване, отправено от Okresný súd Prešov (Районен съд Прешов, Словакия) с акт от 8 септември 2022 г., е явно недопустимо.